# Ibrahim ibn Sinan

Ibrahim ibn Sinan ibn Thàbit ibn Qurra (àrab: ابراهيم بن سنان بن ثابت بن قرة, Ibrāhīm b. Sinān b. Ṯābit b. Qurra) (Bagdad, 908-946) fou un matemàtic i astrònom persa del segle x.

## Vida

Poc es coneix de la seva vida. Era fill de Sinan ibn Thàbit i net de Thàbit ibn Qurra. Pertanyia, doncs, a l'aristocràcia erudita del califat.
En un manuscrit trobat el segle XX a la biblioteca Khuda Bakhsh de Bankipore (Índia), hi ha una breu autobiografia escrita quan tenia vint-i-sis anys. En aquest mateix manuscrit també es troben la major part dels seus tractats que es conserven.
La seva autobiografia és de caràcter intel·lectual: explica les obres que ha escrit i les motivacions per fer-ho.
Va morir d'una malaltia amb només 37 anys.

## Obra

Es conserven quatre tractats seus procedents de la biblioteca de Bankipore (a més de la seva autobiografia) i també tres altres escrits menors.
En matemàtiques cal destacar la seva construcció de la paràbola, els seus treballs sobre cercles tangents i el seu aprofundiment en la filosofia de les matemàtiques amb un tractat sobre els mètodes de síntesi i d'anàlisi.
En astronomia, va donar suport a la teoria de la variabilitat de la inclinació de l'eclíptica, va estudiar les anomalies dels planetes superiors; però els seus treballs més influents van ser sobre aparells astronòmics: rellotges de sol, gnòmons i astrolabis.

## Referències

* ↑ Rashed i Bellosta, 2000, p. viii.
* ↑ Rashed i Bellosta, 2000, p. viii i ix.
* ↑ Maarif et al., 2011, p. 9.
* ↑ Rashed, 1997, p. 442.
* ↑ van Brummelen, 2007, p. 574.

## Bibliografia

La seva obra ha estat editada i traduïda al francès a:
* Rashed, Roshdi; Bellosta, Hélène. Ibrāhīm Ibn Sinān: Logique et géométrie au Xe siècle (en (francès) i (àrab)). Leiden: Brill, 2000. ISBN 9004118047.
* Saidan, A.S.. رسائل ابن سنان Les obres d'Ibn Sinan (en àrab). Kuwait: قسم التراث العربي، المجلس الوطني للثقافة والفنون والآداب،, 1983. OCLC 13121312.
Altra bibliografia secundària:
* Bellosta, Hélène «Ibrāhīm ibn Sinān: On Analysis and Synthesis» (en anglès). Arabic Sciences and Philosophy, Vol. 1, Num. 2, 1991, pàg. 211-232. DOI: 10.1017/S0957423900001491. ISSN: 0957-4239.
* van Brummelen, Glen. «Ibrahim ibn Sinan ibn Thabit ibn Qurra». A: Hockey, Thomas et al. (ed). Biographical Encyclopedia of Astronomers (en anglès). Springer, 2007, p. 574. ISBN 9780387304007.
* Maarif, S.; Wayudin; Raditya, A.; Perbowo, K.S. «Introducing geometry concept based on history of Islamic geometry» (en anglès). Journal of Physics: Conference series, Vol. 948, 2011, pàg. 1-11. DOI: 10.1088/1742-6596/948/1/012040. ISSN: 1742-6596.
* Rashed, Roshdi. «Ibràhim ibn Sinàn». A: Selin, Helaine (ed.). Encyclopaedia of the History of Science, Technology, and Medicine in Non Western Cultures (en anglès). Kluwer Academic Press, 1997, p. 441-442. ISBN 0-7923-4066-3.

## Enllaços externs

* O'Connor, John J.; Robertson, Edmund F. «Ibrahim ibn Sinan» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Berggren, J.L. «Ibrahim Ibn Sinan Ibn Thabit Ibn Qurra» (en anglès). Complete Dictionary of Scientific Biography, 2008. [Consulta: 21 agost 2013].